**গুল** **পানাগ** (জন্ম: ৩রা জানুয়ারি ১৯৭৯;; **গুলকীরত কৌর পানাগ** নামেও পরিচিত; চণ্ডীগড়, পাঞ্জাব, ভারত) হলেন একজন ভারতীয় অভিনেত্রী, কণ্ঠাভিনেত্রী, মডেল; যিনি মিস ইউনিভার্স প্রতিযোগিতায় অংশ নিয়েছিলেন। তিনি ২০০৩ সালে *ধুপ* নামক হিন্দি চলচ্চিত্রে অভিনয়ের মধ্য দিয়ে বলিউডে তাঁর জীবন শুরু করেছিলেন। তার পর থেকে তিনি *জুরম* নামক একটি চলচ্চিত্র এবং টেলিভিশন ধারাবাহিক*কাশ্মীর*-এ কাজ করেছেন। তাঁর উল্লেখযোগ্য চলচ্চিত্রের মধ্যে রয়েছে *ডোর*, *ধুপ*, *মনোরমা সিক্স ফিট আন্ডার*, *হ্যালো*, *স্ট্রেইট* এবং *আব তক ছাপ্পান ২*।

২০০৫ সালে নাগেশ কুকুনুরের চলচ্চিত্র *ডোর*-এ তিনি স্বামীকে ফাঁসির ফাঁদ থেকে বাঁচানোর জন্য কঠোর লড়াই করা এক নারীর চরিত্রে অভিনয় করেছেন। ২০০৮ সালে, তিনি *হ্যালো* এবং *সামার ২০০৭* নামক দুটি চলচ্চিত্রে অভিনয় করেছিলেন। ২০০৯ সালে তিনি *স্ট্রেইট* নামক চলচ্চিত্রে অভিনয় করেছেন। তিনি *রণ* নামক চলচ্চিত্রে তাঁর প্রেমিককে সঠিক কাজ থেকে বিরত রাখার চেষ্টা করে এমন একটি চরিত্রে অভিনয় করেছেন। ম্যাক্সিম পত্রিকার প্রথম পাতায় পানাগকে দেখা গিয়েছিল; যার জন্য ২০০৮ সালের সেপ্টেম্বর মাসে তিনি একটি ফটোশুট করেছিলেন। তিনি *সরসা* নামক পাঞ্জাবি চলচ্চিত্রে অভিনয়ের মাধ্যমে পাঞ্জাবি চলচ্চিত্র জগতে আত্মপ্রকাশ করেছিলেন। ২০১৪ সালের লোকসভা নির্বাচনের জন্য তিনি চণ্ডীগড় থেকে আম আদমি পার্টির একজন প্রার্থী ছিলেন।

জীবনের প্রথমার্ধ
----------------

গুল পানাগ ১৯৭৯ সালের ৩রা জানুয়ারি তারিখে ভারতের পাঞ্জাবের চণ্ডীগড়ে জন্মগ্রহণ করেছিলেন। তিনি পাঞ্জাবের সানগ্রুরে তাঁর পড়াশোনা শুরু করেছিলেন। তাঁর বাবা লেফটেন্যান্ট জেনারেল পানাগ ভারতীয় সেনাবাহিনীতে ছিলেন, যেজন্য পরিবারটিকে ভারতের এবং বিদেশের বিভিন্ন স্থানে থাকতে হয়েছে। এর ফলস্বরূপ, তিনি কেন্দ্রীয় বিদ্যালয় (চণ্ডীগড়, মহোও সেনানিবাস, লেহ এবং ওয়েলিংটন, তামিলনাড়ু), লাভডালের দ্য লরেন্স স্কুল এবং জাম্বিয়ার লুশাকার আন্তর্জাতিক বিদ্যালয় সহ ১৪টি বিভিন্ন স্কুলে পড়াশোনা করেছেন। তিনি পাটিয়ালার পাঞ্জাবি বিশ্ববিদ্যালয়ের গণিত বিভাগ হতে স্নাতক এবং চণ্ডীগড়ের পাঞ্জাব বিশ্ববিদ্যালয় থেকে রাষ্ট্রবিজ্ঞান বিভাগ হতে স্নাতকোত্তর সম্পন্ন করেছেন। একজন ছাত্রী হিসাবে পানাগ খেলাধুলা এবং বক্তৃতায় আগ্রহী ছিল। তিনি বার্ষিক জাতীয় আন্তঃবিশ্ববিদ্যালয়ের বিতর্ক প্রতিযোগিতায় দুটি স্বর্ণপদক সহ অসংখ্য রাজ্য ও জাতীয় স্তরের বিতর্ক প্রতিযোগিতা জয়লাভ করেছেন।

পেশা
----

গুল পানাগ ১৯৯৯ সালে মিস ইন্ডিয়ার খেতাব অর্জন করেছিলেন এবং একই প্রতিযোগিতায় "মিস বিউটিফুল স্মাইল"-এর খেতাব পেয়েছিলেন। তিনি মিস ইউনিভার্স ১৯৯৯-এ অংশগ্রহণ করেছিলেন।

ব্যক্তিগত জীবন
--------------

গুল পানাগ তাঁর দীর্ঘকালীন প্রেমিক, ঋষি আত্তারী (যিনি একজন এয়ারলাইন পাইলট)-এর সাথে ২০০১ সালের ১৩ই মার্চ তারিখে চণ্ডীগড়ের একটি গুরুদুয়ারায় ঐতিহ্যবাহী পাঞ্জাবী শিখ অনুষ্ঠানের মাধ্যমে বিবাহ বন্ধনে আবদ্ধ হয়েছেন। এই দম্পতির নীহাল নামে একটি পুত্র রয়েছে।

তথ্যসূত্র
---------

1. 1 2 3  "About Gul"। Gul Panag – Official website। ৪ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২০১২-০৮-২৩।
2. ↑  Dhawan, Himanshi (১২ মার্চ ২০১৪)। "AAP ups the glamour quotient with Gul Panag"। *The Times of India*। TNN। ২২ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৬।
3. ↑  "'Kashmeer' - Guns and Roses"। Indiantelevision। সংগ্রহের তারিখ ২০১০-১১-৩০।
4. ↑  "Gul Panag's sexy makeover!"। Rediff। সংগ্রহের তারিখ ২০০৮-১১-০৪।
5. ↑  "Gul Panag amazing Maxim photoshoot"। Maxim India। সেপ্টেম্বর ২০০৮। ২৫ মার্চ ২০১০ তারিখে মূল থেকে আর্কাইভ করা। সংগ্রহের তারিখ ২০০৮-১১-০৪।
6. ↑  "সংরক্ষণাগারভুক্ত অনুলিপি"। ৯ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২০।
7. ↑  PANDHER, SARABJIT (১৪ মার্চ ২০১৪)। "Gul Panag declared AAP candidate from Chandigarh"। *The HINDU*। সংগ্রহের তারিখ ১৪ মার্চ ২০১৪।
8. ↑  "Gul Panag Biography"। Yahoo! Movies। ২০১০-০৫-১৪ তারিখে মূল থেকে আর্কাইভ করা। সংগ্রহের তারিখ ২০১০-১১-৩০।
9. ↑  Ronjita Kulkarni। "Why Gul Panag doesn't want to be a star overnight"। Rediff। সংগ্রহের তারিখ ২০১০-১১-৩০।
10. ↑  "Femina Miss India 1999"। ২১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৫-২৮।
11. ↑  "50 Years of Miss India: Miss Indias who made it to Bollywood"। *photogallery.indiatimes.com*। সংগ্রহের তারিখ ২০১৮-০৩-১৪।
12. ↑  "#ThrowbackThursday: When Gul Panag won Miss India 1999 - BeautyPageants"। *Femina Miss India*। সংগ্রহের তারিখ ২০১৮-০৩-১৪।
13. ↑  "Gul Panag opts for Band, Baaja, Bullet"। Indian Express। সংগ্রহের তারিখ ২০১১-০৩-১৪।
14. ↑  Mid-Day.com (১১ মার্চ ২০১১)। "Gul Panag To Marry Her Boyfriend"। NDTV Movies। ১৫ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৩-১২।
15. ↑  "Gul Panag's adorable picture with son Nihal and husband Rishi Attari is unmissable - Times of India"। *The Times of India*। সংগ্রহের তারিখ ২০১৮-০৯-২০।

বহিঃসংযোগ
---------

* ইন্টারনেট মুভি ডেটাবেজে গুল পানাগ উইকিউপাত্তে এটি সম্পাদনা করুন (ইংরেজি)
* টুইটারে গুল পানাগ উইকিউপাত্তে এটি সম্পাদনা করুন
* সরকারী ওয়েবসাইট